บินไทยปิดสำนักงานหลานหลวงไม่มีกำหนด
การบินไทยประกาศปิดสำนักงานหลานหลวงต่อไปไม่มีกำหนด จนกว่าสถานการณ์จะเป็นปกติ
15 มี.ค. 2553

การบินไทยประกาศปิดสำนักงานหลานหลวงต่อไปไม่มีกำหนด จนกว่าสถานการณ์จะเป็นปกติ
นายปิยสวัสดิ์ อัมระนันทน์  กรรมการผู้อำนวยการใหญ่ บริษัท การบินไทย เปิดเผยว่า  จากการที่มีการชุมนุมทางการเมือง ตั้งแต่วันที่ 12 มีนาคม 2553 เป็นต้นมานั้น ขณะนี้ยังมีการชุมนุมและใช้พื้นที่อยู่ในบริเวณสะพานผ่านฟ้าฯ และพื้นที่โดยรอบซึ่งอยู่ใกล้กับสำนักงานการบินไทยสาขาหลานหลวง  ทำให้ไม่สามารถให้บริการแก่ผู้โดยสารและผู้ใช้บริการได้ตามปกติ ดังที่ได้แจ้งให้ทราบก่อนหน้านี้แล้ว   ดังนั้นบริษัทฯ จึงขอปิดให้บริการที่สำนักงานการบินไทยสาขาหลานหลวง ต่อไปอีกจนกว่าสถานการณ์จะกลับสู่สภาวะปกติ ซึ่งจะแจ้งให้ทราบในโอกาสต่อไป
อย่างไรก็ตาม การให้บริการต่างๆ ของสำนักงานขายบัตรโดยสารสาขาหลานหลวง จะย้ายมาให้บริการที่สำนักงานใหญ่เป็นการชั่วคราว ทั้งนี้ ผู้โดยสารสามารถติดต่อซื้อ บัตรโดยสารได้ที่สำนักงานใหญ่การบินไทย ถนนวิภาวดีรังสิต ตามวัน เวลา ดังนี้ 
- วันจันทร์ - วันเสาร์ เวลาทำการ 08.00 - 17.00 น. 
- วันอาทิตย์ เวลาทำการ 09.00 - 13.00 น.
- สำหรับสำนักงานขายการบินไทย สาขาสีลมยังคงให้บริการตามปกติ